पटना संग्रहालय में घुसने के बाद दांयें मुड़ते ही आर्ट गैलरी में दूर से ही यक्षिणी की सफेद मूर्ति दिखाई पड़ जाती है। ये मूर्ति पटना संग्रहालय का मास्टर पीस मानी जाती है। पूरी दुनिया में ये अपनी खूबसूरती के लिए मशहूर है। कहते हैं इसकी खूबसूरती के आगे पिकासो की मोनालिसा की पेंटिंग भी फीकी पड़ जाती है। दुनिया भर से लोग इसे देखने यहां आते हैं। पटना के दीदारगंज से प्राप्त चामरधारिणी यक्षिणी की ये प्रतिमा सौंदर्य की अभिव्यक्ति, आकृति की पूर्णता और कला की सूक्ष्मता का अद्वितीय संगम है। इस मूर्ति की बायीं बांह यूं तो खंडित हो गई है, लेकिन इससे इसकी खूबसूरती पर कोई असर नहीं पड़ा है। मूर्ति के दांयें हाथ में चामर है। ये मूर्ति स्त्री सौंदर्य के साथ-साथ मातृत्व का भी आदर्श रूप है।